CELEX: 32021D1831
Language: el
Date: 2021-10-07 00:00:00
Title: Απόφαση (ΕΕ) 2021/1831 του Συμβουλίου της 7ης Οκτωβρίου 2021 για τη σύναψη εξ ονόματος της Ένωσης της συμφωνίας μεταξύ της Ευρωπαϊκής Ένωσης και της Δημοκρατίας του Πράσινου Ακρωτηρίου σχετικά με την τροποποίηση της συμφωνίας για την απλούστευση της έκδοσης θεωρήσεων βραχείας διαμονής στους πολίτες της Δημοκρατίας του Πράσινου Ακρωτηρίου και της Ευρωπαϊκής Ένωσης

19.10.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 371/3
               
            
         ΑΠΟΦΑΣΗ (ΕΕ) 2021/1831 ΤΟΥ ΣΥΜΒΟΥΛΙΟΥ
         της 7ης Οκτωβρίου 2021
         για τη σύναψη εξ ονόματος της Ένωσης της συμφωνίας μεταξύ της Ευρωπαϊκής Ένωσης και της Δημοκρατίας του Πράσινου Ακρωτηρίου σχετικά με την τροποποίηση της συμφωνίας για την απλούστευση της έκδοσης θεωρήσεων βραχείας διαμονής στους πολίτες της Δημοκρατίας του Πράσινου Ακρωτηρίου και της Ευρωπαϊκής Ένωσης
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 77 παράγραφος 2 στοιχείο α), σε συνδυασμό με το άρθρο 218 παράγραφος 6 δεύτερο εδάφιο στοιχείο α),
         Έχοντας υπόψη την πρόταση της Ευρωπαϊκής Επιτροπής,
         Έχοντας υπόψη την έγκριση του Ευρωπαϊκού Κοινοβουλίου (1),
         Εκτιμώντας τα ακόλουθα:
         
                     (1)
                  
                  
                     Στα συμπεράσματα της 20ής Νοεμβρίου 2007, το Συμβούλιο και οι αντιπρόσωποι των κυβερνήσεων των κρατών μελών συνερχόμενων στο πλαίσιο του Συμβουλίου χαιρέτισαν την ανακοίνωση της Επιτροπής για το μέλλον των σχέσεων μεταξύ Ευρωπαϊκής Ένωσης και Δημοκρατίας του Πράσινου Ακρωτηρίου. Ειδικότερα, το Συμβούλιο εξέφρασε ικανοποίηση για την εμβάθυνση των σχέσεων μεταξύ της Ένωσης και του Πράσινου Ακρωτηρίου, στο πλαίσιο της εφαρμογής σχεδίου δράσης για τη διαμόρφωση «ειδικής εταιρικής σχέσης» μεταξύ των δύο μερών. Επιπλέον, η εν λόγω ανακοίνωση ορίζει ότι ο σκοπός της εν λόγω «ειδικής εταιρικής σχέσης» είναι η ανάπτυξη ανοιχτού, εποικοδομητικού και ρεαλιστικού διαλόγου και ότι η αντιμετώπιση της παράνομης μετανάστευσης αποτελεί κοινή στρατηγική προτεραιότητα.
                  
               
                     (2)
                  
                  
                     Την 1η Δεκεμβρίου 2014 άρχισε να ισχύει η συμφωνία μεταξύ της Ευρωπαϊκής Ένωσης και της Δημοκρατίας του Πράσινου Ακρωτηρίου για την απλούστευση της έκδοσης θεωρήσεων βραχείας διαμονής στους πολίτες της Δημοκρατίας του Πράσινου Ακρωτηρίου και της Ευρωπαϊκής Ένωσης (2) («συμφωνία του 2014»).
                  
               
                     (3)
                  
                  
                     Από την 1η Δεκεμβρίου 2014, η νομοθεσία της Ένωσης και του Πράσινου Ακρωτηρίου εξελίχθηκε, με την αναθεώρηση του κώδικα θεωρήσεων από τον κανονισμό (ΕΕ) 2019/1155 του Ευρωπαϊκού Κοινοβουλίου και του Συμβουλίου (3) και την απόφαση του Πράσινου Ακρωτηρίου να απαλλάξει τους πολίτες της Ένωσης από τις υποχρεώσεις θεώρησης για διαμονή έως και 30 ημέρες. Υπό το πρίσμα των εν λόγω αλλαγών και ενόψει της αξιολόγησης που διενήργησε η μεικτή επιτροπή η οποία συστάθηκε βάσει του άρθρου 10 της συμφωνίας του 2014 και είναι επιφορτισμένη με την παρακολούθηση της εφαρμογής της συμφωνίας του 2014,ορισμένες από τις διατάξεις για την απλούστευση της έκδοσης θεωρήσεων στους πολίτες του Πράσινου Ακρωτηρίου και, στη βάση της αμοιβαιότητας, της Ένωσης, για προβλεπόμενη διαμονή που δεν υπερβαίνει τις 90 ημέρες σε οποιαδήποτε περίοδο 180 ημερών, θα πρέπει να προσαρμοστούν και να συμπληρωθούν από τροποποιητική συμφωνία.
                  
               
                     (4)
                  
                  
                     Σύμφωνα με την απόφαση (ΕΕ) 2021/1830 του Συμβουλίου (4), η συμφωνία μεταξύ της Ευρωπαϊκής Ένωσης και της Δημοκρατίας του Πράσινου Ακρωτηρίου για την τροποποίηση της συμφωνίας μεταξύ της Ευρωπαϊκής Ένωσης και της Δημοκρατίας του Πράσινου Ακρωτηρίου για την απλούστευση της έκδοσης θεωρήσεων βραχείας διαμονής στους πολίτες της Δημοκρατίας του Πράσινου Ακρωτηρίου και της Ευρωπαϊκής Ένωσης («τροποποιητική συμφωνία») υπογράφηκε στις 18 Μαρτίου 2021, με την επιφύλαξη της σύναψής της σε μεταγενέστερη ημερομηνία.
                  
               
                     (5)
                  
                  
                     Η παρούσα απόφαση συνιστά ανάπτυξη των διατάξεων του κεκτημένου του Σένγκεν στις οποίες δεν συμμετέχει η Ιρλανδία, σύμφωνα με την απόφαση 2002/192/ΕΚ του Συμβουλίου (5). Ως εκ τούτου, η Ιρλανδία δεν συμμετέχει στην έκδοση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της.
                  
               
                     (6)
                  
                  
                     Σύμφωνα με τα άρθρα 1 και 2 του πρωτοκόλλου αριθ. 22 σχετικά με τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην έκδοση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της.
                  
               
                     (7)
                  
                  
                     Η τροποποιητική συμφωνία θα πρέπει να εγκριθεί,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Εγκρίνεται, εξ ονόματος της Ένωσης, η συμφωνία μεταξύ της Ευρωπαϊκής Ένωσης και της Δημοκρατίας του Πράσινου Ακρωτηρίου για την τροποποίηση της συμφωνίας μεταξύ της Ευρωπαϊκής Ένωσης και της Δημοκρατίας του Πράσινου Ακρωτηρίου για την απλούστευση της έκδοσης θεωρήσεων βραχείας διαμονής στους πολίτες της Δημοκρατίας του Πράσινου Ακρωτηρίου και της Ευρωπαϊκής Ένωσης. Το κείμενο της συμφωνίας και των κοινών δηλώσεων αυτής επισυνάπτεται στην παρούσα απόφαση (6).
         
         
            Άρθρο 2
            Ο πρόεδρος του Συμβουλίου προβαίνει, εξ ονόματος της Ένωσης, στην κοινοποίηση που προβλέπεται στο άρθρο 2 παράγραφος 1 της τροποποιητικής συμφωνίας (7).
         
         
            Άρθρο 3
            Η παρούσα απόφαση αρχίζει να ισχύει από την ημέρα της έκδοσής της.
         
         
            Βρυξέλλες, 7 Οκτωβρίου 2021.
            
               
                  Για το Συμβούλιο
               
               
                  Ο Πρόεδρος
               
               M. DIKAUČIČ
            
         
         
            (1)  Έγκριση της 16ης Σεπτεμβρίου 2021 (δεν έχει ακόμη δημοσιευτεί στην Επίσημη Εφημερίδα).
         
            (2)  ΕΕ L 282 της 24.10.2013, σ. 3.
         
            (3)  Κανονισμός (ΕΕ) 2019/1155 του Ευρωπαϊκού Κοινοβουλίου και του Συμβουλίου, της 20ής Ιουνίου 2019, για την τροποποίηση του κανονισμού (ΕΚ) αριθ. 810/2009 για τη θέσπιση κοινοτικού κώδικα θεωρήσεων (Κώδικας θεωρήσεων) (ΕΕ L 188 της 12.7.2019, σ. 25).
         
            (4)  Απόφαση (ΕΕ) 2021/1830 του Συμβουλίου, της 22ας Φεβρουαρίου 2021, για την υπογραφή, εξ ονόματος της Ένωσης, της συμφωνίας μεταξύ της Ευρωπαϊκής Ένωσης και της Δημοκρατίας του Πράσινου Ακρωτηρίου για την τροποποίηση της συμφωνίας για την απλούστευση της έκδοσης θεωρήσεων βραχείας διαμονής στους πολίτες της Δημοκρατίας του Πράσινου Ακρωτηρίου και της Ευρωπαϊκής Ένωσης (βλέπε σελίδα 1 της παρούσας Επίσημης Εφημερίδας).
         
            (5)  Απόφαση 2002/192/ΕΚ του Συμβουλίου, της 28ης Φεβρουαρίου 2002, σχετικά με το αίτημα της Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (ΕΕ L 64 της 7.3.2002, σ. 20).
         
            (6)  Βλέπε σελίδα 5 της παρούσας Επίσημης Εφημερίδας.
         
            (7)  Η ημερομηνία έναρξης ισχύος της τροποποιητικής συμφωνίας θα δημοσιευτεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.